इस साल सनी लियोनी की यह फिल्म भी साल के आखिर में रिलीज हुई है, दूसरी ओर सनी के ऑपोजिट नजर आए अरबाज खान की इस साल कई फिल्में आईं लेकिन अरबाज की इन फिल्मों ने बॉक्स आफिस पर कमाई करना तो दूर, प्रडक्शन कॉस्ट तक नहीं निकाली। ऐसे में इस जोड़ी को लेकर बनी इस हॉट, बोल्ड और रोमांटिक फिल्म का बॉक्स आफिस पर चलना इन दोनों के करियर के लिए बेहद अहम है। अगर सनी की बात करें तो लंबे अर्से से सनी हर बार स्क्रीन पर ऐक्टिंग पर ज्यादा फोकस करने के बजाए अपनी बोल्ड ब्यूटी को कैमरे के अलग-अलग ऐंगल से सेक्सी अंदाज में पेश करती रही हैं। यही वजह है कि सनी की फिल्मों की एक खास क्लास बन चुकी है जो उनके इसी अंदाज को देखने के लिए थिअटर का रूख करती है। इस फिल्म में सनी ने बेशक इंटरवल के बाद कुछ अलग करने की पहल की हो लेकिन जब भी स्क्रीन पर क्लोजअप शॉट में सनी के फेस को डायरेक्टर ने दिखाया, तब यही लगा कि सनी को अभी ऐक्टिंग सीखनी होगी। स्टोरी प्लॉट: रौनक (सनी लियोनी) एक आर्ट गैलरी की मालकिन है। एक दिन रौनक की नजर अपनी एक तस्वीर पर पड़ती है जो आर्टिस्ट वीर (अरबाज खान) ने उसे देखे बिना ही बनाई। वीर से जब इस तस्वीर के बारे में पूछती है तब वीर बताता है कि उसने उस लड़की की तस्वीर बनाई जो लंबे अर्से से उसके सपनों में आती है। यहीं से वीर और रौनक की लव स्टोरी शुरू होती है। वीर और रौनक भी दूसरे प्रेमियों की तरह हमेशा एक दूसरे के साथ हमेशा रहने की कसम खाते हैं। दोनों की लाइफ में सब कुछ सही चल रहा है, तभी एक दिन अचानक वीर गायब हो जाता है। रौनक अपनी आेर से वीर को हर जगह तलाश करती है, इसी बीच रौनक को पता चलता है कि वीर की मौत हो चुकी है। वीर की मौत के बाद रौनक काफी हद तक टूट जाती है। उसकी इसी कमजोरी का जब कुछ नजदीकी लोग फायदा उठाने की कोशिश करने लगते हैं, तब वीर की आत्मा आकर रौनक को बचाने के साथ-साथ अपने हत्यारों से बदला भी लेती है।सनी ने इस फिल्म में भी हमेशा की तरह कैमरे के सामने अपनी ब्यूटी को पेश किया है। हालांकि, इंटरवल के बाद कुछ सीन्स में सनी ने अपने किरदार को बेहतर ढंग से करने की अच्छी कोशिश की है। वहीं, अरबाज खान को फिल्म में कुछ खास करने का मौका नहीं मिला है। आर्टिस्ट के किरदार में अरबाज जंचते हैं लेकिन उनकी डायलॉग डिलिवरी बेहद कमजोर रही। आर्य बब्बर और भावी सिंह फिल्म में कुछ अलग ही अंदाज में नजर आए तो सुधा चंद्रन ने अपने किरदार को अच्छे ढंग से निभाया। डायरेक्टर राजीव वालिया इस फिल्म में क्या कहना चाह रहे थे,समझ से परे है। सीधी सादी लव स्टोरी में पहले मर्डर का ऐंगल और बाद में आत्मा की एंट्री पल्ले नहीं पड़ती। वहीं, फिल्म की लीड जोड़ी में सनी और अरबाज का सिलेक्शन ठीक नहीं रहा। फिल्म में गाने तो हैं लेकिन यह फिल्म की पहले से सुस्त चल रही रफ्तार को और धीमा करने का काम करने के सिवाय कुछ और नहीं करते।क्यों देखें : इस फिल्म को देखने की एक ही वजह हो सकती है कि अगर आप सनी की सेक्सी, हॉट अदाओं के पक्के फैन हैं, तभी इस फिल्म को देखने जाएं वर्ना फिल्म में ऐसा कुछ नहीं जिसके लिए आप थिअटर जाएं।कलाकार : सनी लियोनी, अरबाज खान, गौहर खान, सुधा चंद्रन, आर्य बब्बर, भानी सिंहनिर्माता : अमन मेहता, बिजल मेहता निर्देशन : राजीव वालियासंगीत : राजू आशु